**Maratest 2019 al Prat de Llobregat, diumenge 17 de febrer**

**El Prat acull la cursa preparatòria de la Marató de Barcelona, amb més de 2.500 participants**

**La cursa està organitzada pel Pratenc A.A. i Gaudium Sports, amb el suport de l'Ajuntament del Prat de Llobregat.**

**Els participants recorreran un circuit pla que combina carreteres d'asfalt i camins de terra del Parc Agrari i del Parc Nou. Hi ha dues modalitats de cursa: una de 30 i un altra de 15 Km.**

El Prat de Llobregat acollirà diumenge vinent, 17 de febrer, la 8ena edició de la Maratest. És el segon any consecutiu que el municipi acull la prova, que serveix als corredors i corredores per preparar la Marató de Barcelona. La cursa està organitzada pel Pratenc A.A. i Gaudium Sports, amb el suport de l'Ajuntament del Prat de Llobregat.

Més de 2500 participants gaudiran d’un circuit pla que combina carreteres d'asfalt i camins de terra del Parc Agrari i del Parc Nou. La sortida de la cursa tindrà lloc a les 9 h.

La Maratest d’enguany presenta diverses novetats i la més important és la zona de sortida/arribada, que estarà situada a la Carretera de la Platja, just davant de la Granja de La Ricarda. Un altra modificació és el canvi de sentit de la cursa, amb el qual els corredors i corredores disposaran de més amplada durant els primers quilòmetres de la cursa.

**Una prova exigent per preparar la Marató**

La Maratest permet fer la tirada llarga de 30 km en companyia i amb tots els serveis que requereix una prova d'aquestes característiques. La cita s'organitza tres setmanes abans de la [Marató de Barcelona 2019](https://www.zurichmaratobarcelona.es/), que tindrà lloc el proper diumenge, 10 de març.

Els participants poden triar entre dues distàncies a recórrer, 30 o 15 quilòmetres. Disposen d’un servei de llebres per a marcar ritmes, d'avituallaments d'aigua i de cronometratge cada 5 quilòmetres, així com de beguda isotònica, fruita, gels energètics i altres productes alimentaris a l'equador de la competició i a l'arribada.

**Web:** [www.maratest.com](http://www.maratest.com)

**Facebook:** [www.facebook.com/maratest](http://www.facebook.com/maratest)

**Twitter i Instagram:** @maratest30km

**Mail:** info@maratest.com